**Vitalij Aleksandrovitsj Petrov** (russisk: Виталий Александрович Петров, født 8. september 1984 i Vyborg) er en russisk Formel 1 racerfører, som for tiden kjører for teamet Caterham F1. I Russland blir han kalt «Vyborgraketten» (russisk: Выборгская Ракета). Petrov var den første russiske føreren til å konkurrere i Formel 1-verdensmesterskapet.

Tidlig karriere
---------------

I motsetning til de fleste toppførerne begynte ikke Petrov sin karriere med gokart, ettersom det var veldig lite motorsport der han bodde. Han begynte å konkurrere i den russiske Lada Cup i 2001 og ble i serien også for 2002. Han dominerte mesterskapet og vant alle rundene og satte en uslåelig rekord med 500 poeng av 500 mulige.

I 2003 begynte Petrov å konkurrere i det italienske mesterskapet av Formel Renault, hvor han kjørte for Euronova Racing og endte sesongen på 19.-plass totalt. Han kjørte også noen runder i Formel Renault 2,0 Eurocup. Han avsluttet året med en 4.-plass i den britiske Formel Renault-vinterserien, hvor han også vant et løp. Han debuterte også i Euro Formula 3000 i det siste løpet i 2003-sesongen, som gikk på Circuito di Cagliari på Sardinia den 2. november.

I 2004 konkurrerte Petrov hovedsakelig i åpningssesongen for det russiske Lada Revolution-mesterskapet. Han startet alle løpene fra pole position, men endte til slutt på andreplass i mesterskapet. Han kjørte også noen løp i Formel Renault og Euro F3000.

Petrov ble i Russland også i 2005, hvor han vant Lada Revolution-mesterskapet med ti seiere og den russiske Formel 1600-serien med fem seiere.

I 2006 kjørte Petrov i Euroseries 3000 med Euronova Racing. Han kom på tredjeplass i mesterskapet, med ni pallplasseringer på atten løp, og førsteplass på Hungaroring, Mugello, Silverstone og i Barcelona. Han deltok også i et løp i F3000 International Masters på Masaryk Circuit i Brno, hvor han tok pole position.

GP2
---

Petrov tok sin første GP2-seier på Istanbul Park i 2009.
I 2006 debuterte Petrov i GP2-mesterskapet for David Price Racing. Han erstattet den franske føreren Olivier Pla, som mistet støtten fra sin sponsor Direxiv fra og med løpet på Hockenheimring i Tyskland.

I 2007-sesongen gikk han over til Campos Grand Prix, hvor han fikk Giorgio Pantano som teamkamerat. Han oppnådde fem poengplasseringer på 21 løp og tok sin første seier i Valencia, og endte sesongen på 13.-plass sammenlagt.

I 2008-sesongen av GP2 Asia endte Petrov på tredjeplass bak Romain Grosjean og Sébastien Buemi, og han vant løpet i Malaysia

I GP2-hovedserien for 2008 endte Petrov på 7.-plass sammenlagt, fortsatt for Campos, med en seier på gatebanen i Valencia.

I 2008/09-sesongen av GP2 Asia kom han på femteplass, med en seier i sprintløpet på Sepang-banen,.

Også for 2009-sesongen ble han værende i laget, som nå var omdøpt til Barwa Addax, og endte på andreplass i mesterskapet bak den dominerende Nico Hülkenberg, og vant hovedløpene på Istanbul Park og Valencia Street Circuit.

Formel 1
--------

### 2010: Renault

Petrov kjører for Renault i Malaysias Grand Prix 2010.
Forut for Formel 1-sesongen 2010 ble Petrov nevnt som en mulig fører i både Sauber, Renault F1 og Campos. Han ble bekjentgjort som Renault-fører den 31. januar, og ble med det den første russiske føreren i Formel 1-verdensmesterskapet. Han signerte en ettårig avtale, med opsjon på ytterligere to. Han var veldig nær ved å skrive under for Campos, men følte at Renault var det beste valget for han. Han nevnte også at han ikke var støttet av noen større sponsorer fra Russland, bare hans far og noen av hans venner. Petrov uttrykte at hans mål var å begynne å ta poeng rundt midten av sesongen. Hans teamkamerat for debutsesongen var Robert Kubica, som i likhet med Petrov – som er 185 cm høy – er en av de høyeste førerne i startfeltet. Etter å ha kvalifisert seg til 17. startposisjon endte Petrovs første løp tidlig, da teamet fant ut at det var en skade i hjulopphenget til høyre fronthjul, noe han selv mente sannsynligvis var forårsaket av at han hadde truffet en banekant for hardt. Da han ble nødt til å bryte kjempet han med Rubens Barrichello om en tiendeplass og et poeng i mesterskapet.

Han fullførte sitt første løp i Kinas Grand Prix, og scoret samtidig sine første F1-poeng da han kom inn på 7.-plass. I samme løp ble han også lagt merke til for sine forbikjøringer av Michael Schumacher og Mark Webber i kraftig regnvær. I Tyrkia oppnådde han 9. startposisjon i kvalifiseringen, men en kollisjon med Fernando Alonso nær slutten av løpet gjorde at han punkterte og måtte gjøre en pitstop. Da han kom ut på banen igjen satte han løpets raskeste runde, og fullførte løpet på 15.-plass.

I Ungarn kvalifiserte Petrov på 7.-plass, foran sin respekterte teamkompis Robert Kubica. Han kom i mål på femteplass, som var hans beste plassering til da. I Belgia startet Petrov på 23.-plass, etter at han ikke fikk satt en tid på kvalifiseringen på grunn av en krasj på den første treningsomgangen. Han klatret 14 plasser under skiftende værforhold og fullførte som nummer ni, hans tredje poengplassering på rad. Petrov måtte bryte på første runde i Japan etter å ha kollidert med Nico Hülkenberg, og krasjet ut av løpet fra en syvendeplass i Korea. I sesongens siste løp i Abu Dhabi kvalifiserte han på 10.-plass, foran Kubica på elevte. I løpet gikk Petrov inn i pit under en tidlig safety car-periode, noe som flyttet han oppover på lista da førerne foran han senere gjorde sine pitstop. Fernando Alonso og Mark Webber kom begge ut bak han og de ble liggende bak Petrov uten å klare å komme forbi han helt til slutten av løpet, noe som igjen medførte at Sebastian Vettel ble F1-verdensmester det året.

Petrov endte 2010-sesongen på 13.-plass i mesterskapet, med 27 poeng.

### 2011: Lotus Renault GP

Petrov under Malaysias Grand Prix 2011.
Etter 2010-sesongen var over sa Renaults teamsjef Éric Boullier at det var en god sjanse for at Petrov forsatt skulle kjøre for dem også i 2011. Den 22. desember 2010 skrev han under en ny to-årig kontrakt med Renault. Forut for sesongstarten ble teamnavnet endret til «Lotus Renault GP» etter en sponsoravtale med Lotus Cars. Lagets førstefører Robert Kubica ble alvorlig skadet i en rallyulykke, og Petrov fikk dermed Nick Heidfeld som ny lagkamerat til starten av sesongen.

I sesongens første løp i Australia kvalifiserte Petrov til 6.-plass — karrierens beste til da — og sikret seg sin første pallplassering i Formel 1 da han fullførte løpet på tredjeplass bak vinneren Sebastian Vettel og Lewis Hamilton. I Malaysia lå Petrov igjen an til en poengplassering, til han kjørte ut av banen i en sving. Da han forsøkte å komme seg inn på banen igjen traff han en hump ved en dreneringsgrøft, noe som løftet bilen hans opp i lufta og knakk rattstammen da han traff bakken igjen. Under kvalifiseringen til Kinas Grand Prix fikk Petrovs bil et teknisk problem etter at han hadde oppnådd den fjerde raskeste tiden i Q2. Som følge av dette kunne han ikke delta i Q3 og han måtte starte i 10. posisjon og fullførte løpet på niendeplass. I Monaco ble Petrov kjørt til sykehus etter en krasj som involverte Adrian Sutil, Lewis Hamilton og Jaime Alguersuari. Krasjen stoppet løpet i 20 minutter før det kunne restartes. Han ble utskrevet fra sykehuset samme dag.

Resultater
----------

### Karriereoversikt

| Sesong | Mesterskap | Team / konstruktør | Antallløp | Antallseire | Poleposition | Raskesterunde | Pallplass-eringer | Poeng | Plassering |
| --- | --- | --- | --- | --- | --- | --- | --- | --- | --- |
| 2001 | Lada Cup (Russland) |  ? |  ? |  ? |  ? |  ? |  ? |  ? | **1.** |
| 2002 | Lada Cup (Russland) | SK OOO Favorit | 5 | 5 | 5 | 5 | 5 | 500 | **1.** |
| VW Polo Cup (Russland) |  ? | 1 | 1 |  ? |  ? | 1 |  ? |  ? |
| Formel RUS (Russland) | 10 Duimov | 2 | 2 |  ? |  ? | 2 |  ? |  ? |
| 2003 | Formel Renault 2,0 UK-vinterserie | Eurotek Motorsport |  ? | 1 | 0 | 0 | 1 | 44 | 4. |
| Formel Renault 2,0 UK | 2 | 0 | 0 | 0 | 0 | 23 | 28. |
| Formel Renault 2,0 Italia | Euronova Junior Team | 12 | 0 | 0 | 0 | 0 | 12 | 19. |
| Formel Renault 2,0 Eurocup | Euronova Racing | 6 | 0 | 0 | 0 | 0 | 0 | NC |
| Euro Formel 3000 | 1 | 0 | 0 | 0 | 0 | 0 | 22. |
| 2004 | Formel Renault 2000 Italia | Euronova Junior Team | 4 | 0 | 0 | 0 | 0 | 2 | 28. |
| Formel Renault 2000 Eurocup | 4 | 0 | 0 | 0 | 0 | 0 | NC |
| Euro Formel 3000 | Euronova Racing | 1 | 0 | 0 | 0 | 0 | 0 | NC |
| Lada Revolution Cup (Russland) | Elex Polyus | 4 | 1 | 4 |  ? | 4 | 43 | **2.** |
| 2005 | Formel 1600 (Russland) | Art-Line ProTeam | 6 | 5 | 1 |  ? | 9 | 85 | **1.** |
| Lada Revolution Cup (Russland) | Maxmotor-Ulianovsk | 14 | 10 | 5 | 6 | 9 |  ? | **1.** |
| 2006 | Euroseries 3000 | Euronova | 17 | 4 | 0 | 2 | 9 | 72 | **3.** |
| GP2 | David Price Racing | 8 | 0 | 0 | 0 | 0 | 0 | 28. |
| F3000 International Masters | Charouz Racing System | 2 | 0 | 1 | 0 | 0 | 0 | 29. |
| 2007 | GP2 | Campos Grand Prix | 21 | 1 | 0 | 0 | 1 | 21 | 13. |
| 2008 | GP2 | Barwa International Campos Team | 20 | 1 | 0 | 1 | 3 | 39 | 7. |
| GP2 Asia | 10 | 1 | 1 | 0 | 4 | 33 | **3.** |
| 2008–09 | GP2 Asia | Barwa International Campos Team | 11 | 1 | 0 | 0 | 3 | 28 | 5. |
| 2009 | GP2 | Barwa Addax Team | 20 | 2 | 2 | 1 | 7 | 75 | **2.** |
| 2010 | Formel 1 | Renault F1 Team | 19 | 0 | 0 | 1 | 0 | 27 | 13. |
| 2011 | Formel 1 | Lotus Renault GP | 19 | 0 | 0 | 0 | 1 | 37 | 10. |
| 2012 | Formel 1 | Caterham | 20 | 0 | 0 | 0 | 0 | 0 | 19. |

### Fullstendige GP2-resultater

(Forklaring) (løp i **fet skrift** indikerer pole position, og løp i *kursiv* indikerer raskeste runde) 

| År | Team | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | DPR Direxiv | VAL1. løp  | VAL2. løp  | SMR1. løp  | SMR2. løp  | EUR1. løp  | EUR2. løp  | ESP1. løp  | ESP2. løp  | MON1. løp  | GBR1. løp  | GBR2. løp  | FRA1. løp  | FRA2. løp  | GER1. løp15 | GER2. løp15 | HUN1. løp15 | HUN2. løp10 | TUR1. løp16 | TUR2. løp18 | ITA1. løpRet | ITA2. løp12 | **28.** | **0** |
| 2007 | Campos Grand Prix | BHR1. løp14 | BHR2. løp11 | ESP1. løp10 | ESP2. løp16 | MON1. løp6 | FRA1. løp5 | FRA2. løp5 | GBR1. løp9 | GBR2. løp9 | GER1. løp11 | GER2. løp17 | HUN1. løpRet | HUN2. løp9 | TUR1. løp17 | TUR2. løp5 | ITA1. løp12 | ITA2. løp12 | BEL1. løp9 | BEL2. løp11 | VAL1. løp1 | VAL2. løp8 | **13.** | **21** |
| 2008 | Campos Grand Prix | ESP1. løp6 | ESP2. løpRet | TUR1. løp5 | TUR2. løp2 | MON1. løpRet | MON2. løp15 | FRA1. løp4 | FRA2. løp18 | GBR1. løp10 | GBR2. løp*5* | GER1. løpRet | GER2. løp12 | HUN1. løpRet | HUN2. løp9 | EUR1. løp1 | EUR2. løp15 | BEL1. løp4 | BEL2. løp3 | ITA1. løpRet | ITA2. løpRet |  | **7.** | **39** |
| 2009 | Barwa Addax | ESP1. løp2 | ESP2. løp9 | MON1. løp2 | MON2. løp*6* | TUR1. løp*1* | TUR2. løp3 | GBR1. løp15 | GBR2. løp10 | GER1. løp4 | GER2. løp4 | HUN1. løpRet | HUN2. løp12 | VAL1. løp1 | VAL2. løp3 | BEL1. løpRet | BEL2. løp6 | ITA1. løp**2** | ITA2. løp5 | POR1. løp**4** | POR2. løpRet |  | **2.** | **75** |

#### Fullstendige GP2 Asia-resultater

(Forklaring) (løp i **fet skrift** indikerer pole position, og løp i *kursiv* indikerer raskeste runde) 

| År | Team | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | Campos Grand Prix | DUB11. løpRet | DUB12. løp9 | IDN1. løp**5** | IDN2. løp3 | MYS1. løp1 | MYS2. løp3 | BHR1. løp10 | BHR2. løp3 | DUB21. løp4 | DUB22. løpRet |  |  | **3.** | **33** |
| 2008–09 | Campos Grand Prix | CHN1. løp5 | CHN2. løpRet | DUB1. løp5 | DUB2. løpCANC | BHR11. løp10 | BHR12. løp12 | QAT1. løp3 | QAT2. løp2 | MYS1. løp6 | MYS2. løp1 | BHR21. løp19 | BHR22. løp11 | **5.** | **28** |

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Konstruktør | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | RenaultF1 Team | RenaultR30 | RenaultRS-27 2,4 V8 | BHRRet | AUSRet | MALRet | CHN7 | ESP11 | MON131 | TUR*15* | CAN17 | EUR14 | GBR13 | GER10 | HUN5 | BEL9 | ITA13 | SIN11 | JPNRet | KORRet | BRA16 | ABU6 |  | **13.** | **27** |
| 2011 | Lotus Renault GP | RenaultR31 | RenaultRS27 2,4 V8 | AUS3 | MAL171 | CHN9 | TUR8 | ESP11 | MONRet | CAN5 | EUR15 | GBR12 | GER10 | HUN12 | BEL9 | ITARet | SIN17 | JPN9 | KORRet | IND11 | ABU13 | BRA10 |  | **10.** | **37** |
| 2012 | Caterham | CaterhamCT01 | RenaultRS27 2,4 V8 | AUSRet | MAL16 | CHN18 | BHR16 | ESP17 | MONRet | CAN19 | EUR13 | GBRDNS | GER16 | HUN19 | BEL14 | ITA15 | SIN19 | JPN17 | KOR16 | IND17 | ABU16 | USA17 | BRA11 | **19.** | **0** |

**Noter til tabellen:**

* Note 1:  - Brøt løpet, men ble klassifisert ettersom han hadde kjørt mer enn 90% av løpsdistansen.

Referanser
----------

1. ↑  «Vitaly Petrov Adria race report». motorsport.com. 11. april 2006. Arkivert fra originalen 27. september 2007. Besøkt 11. juli 2011.
2. 1 2  Jonathan Noble (31. januar 2010). «Q & A with Vitaly Petrov». *autosport.com*. Haymarket Publishing. Besøkt 27. juli 2011.
3. 1 2 3 4 5 6  «The racing career of Vitaly Petrov — in detail». *driverdb.com*. Driver Database. Besøkt 28. juli 2011.
4. ↑  «2006 Euroseries 3000». *speedsport-magazine.com*. Speedsport Magazine. Besøkt 28. juli 2011.
5. ↑  «Petrov in as DPR says goodbye to Pla, Direxiv». crash.net. 24. juli 2006. Besøkt 29. juli 2011.
6. ↑  «Campos sign Pantano, Petrov for '07». *autosport.com*. Haymarket Publications. 31. januar 2007. Besøkt 29. juli 2011.
7. ↑  «Unexpected win for Petrov». *crash.net*. 29. september 2007. Besøkt 29. juli 2011.
8. ↑  «Petrov out of the chaos». *crash.net*. 22. mars 2008. Besøkt 29. juli 2011.
9. ↑  «Petrov picks up Pantano's pieces in Valencia». *crash.net*. 22. august 2008. Besøkt 29. juli 2011.
10. ↑  «Petrov takes Malaysia sprint race». *gp2.gpupdate.net*. GPUpdate. 5. april 2009. Arkivert fra originalen 27. januar 2010. Besøkt 29. juli 2011.
11. ↑  «Petrov claims Saturday thriller». *gp2.gpupdate.net*. GPUpdate. 6. juni 2009. Arkivert fra originalen 27. januar 2010. Besøkt 29. juli 2011.
12. ↑  «Petrov wins Valencia feature race». *gp2.gpupdate.net*. GPUpdate. 22. august 2009. Arkivert fra originalen 27. januar 2010. Besøkt 29. juli 2011.
13. ↑  «Renault Formula 1 team tells driver Vitaly Petrov to lose weight». *F1SA*. FOSA cc. 8. april 2010. Arkivert fra originalen 3. mai 2010. Besøkt 29. juli 2011.
14. ↑  «Chinese Grand Prix - selected team & driver quotes». *formula1.com*. Formula One Group. 18. april 2010. Besøkt 29. juli 2011. «I'm happy to finish my first race in Formula 1 and to score my first points.»
15. ↑  «Petrov wouldn't have risked crash». *autosport.com*. Haymarket Publications. 14. november 2010. Besøkt 29. juli 2011.
16. ↑  «Petrov on verge of new Renault deal». *autosport.com*. Haymarket Publications. 17. november 2010. Besøkt 29. juli 2011.
17. ↑  «Petrov confirmed at Renault until 2012». *formula1.com*. Formula One Group. 22. desember 2010. Arkivert fra originalen 11. juli 2011. Besøkt 29. juli 2011.
18. ↑  «Vitaly Petrov boosted by Renault podium at Aussie GP». *BBC Sport*. BBC. 27. mars 2011. Besøkt 29. juli 2011.
19. ↑  «Vitaly Petrov released from hospital after Monaco crash». *BBC Sport*. BBC. 29. mai 2011. Besøkt 29. juli 2011.

Eksterne lenker
---------------

* (ru) Offisielt nettsted Rediger på Wikidata

* (en) Vitaly Petrov – kategori av bilder, video eller lyd på Commons Rediger på Wikidata

* (en) Vitaly Petrov – galleri av bilder, video eller lyd på Commons Rediger på Wikidata
 (russisk)
* (de) Vitalij Petrov – Munzinger Sportsarchiv Rediger på Wikidata

* (en) Vitalij Petrov – racing-reference.info Rediger på Wikidata

* (en) Vitalij Petrov – Driver Database Rediger på Wikidata
* Karrierestatistikk for Vitalij Petrov på Driver Database

  


|  |
| --- |
| **Konstruktører og førere i Formel 1-mesterskapet i 2012** |
| Red Bull | McLaren | Ferrari | Mercedes | Lotus | Force India | Sauber | Toro Rosso | Williams | Caterham | HRT | Marussia |
| Vettel Webber   | Button Hamilton   | Alonso Massa   | Schumacher Rosberg   | Räikkönen Grosjean d'Ambrosio | di Resta Hülkenberg   | Kobayashi Pérez   | Ricciardo Vergne   | Maldonado Senna   | Kovalainen Petrov   | de la Rosa Karthikeyan  | Glock Pic   |

|  |  |
| --- | --- |
| Oppslagsverk/autoritetsdata | Munzinger (sport)
 |